Maree Clarkson | Net nog 'n paar gedagtes
Suid Afrikaanse blogs
Author Archives: Maree Clarkson
Ek gaan hierdie blog toemaak
Posted on Januarie 4, 2017 by Maree Clarkson	5
Ek gaan hierdie blog toemaak, het te veel goeters (blogs) op my hande, so as jy lus is, volg my gerus op “Net nog ‘n Paar Gedagtes” op Blogger, ek sal waarlik bly wees om jou daar te sien! Ek sal nog steeds almal wat ek volg op WP se blogs besoek.
Posted in afrikaanse blog	‘n Eko-vriendelike tuin
Posted on Oktober 19, 2016 by Maree Clarkson	7
Wanneer laas kon jy ‘n skoenlapper se pragtige kleure bewonder? Of ‘n by waar hy naarstigtelik besig is om stuifmeel bymekaar te maak? Lanklaas? Waarskynlik, want deesdae word alles mos bespuit met al wat gif is. Selfs heuningbye word bedreig.
Help ‘n by in nood!
Waarvan ons en ons nageslag gaan lewe as heuningbye en skoenlappers van die aarde af verdwyn, is ‘n ope vraag. Naas water en suurstof, is bye en skoenlappers onmisbaar vir oorlewing, want daar is niks wat die bestuiwingsfunksie so kan vervul nie, en niemand kan daardie funksie by hulle oorneem nie. Die goeie nuus is dat ons kan tuinmaak om skoenlappers en bye te lok. Omdat die huidige habitats en voedselbronne minder word, moet ons bestaande bye-vriendelike plante beskerm en in stand hou deur meer bye-vriendelike plante aan te plant.
Hoewel bloekombome indringers kan wees, is hulle baie belangrik as ‘n voedselbron vir ons inheemse bye. Die doel is om, deur goeie bestuur, bloekombome te behou as voedselbron vir ons bye. Grondeienaars moet die spesies en ligging van bloekombome op hul plase identifiseer. Dié sonder bloekombome kan dit oorweeg om sekere nie-genoteerde spesies (bv.E. ficifolia of E. gomphocephala) te plant waar hulle nie waterbronne bedreig of ‘n indringingsgevaar stel nie.
In ‘n eko-vriendelike tuin is daar nie plek vir insektedoders nie. Of dit nou ‘n kontakdoder of ‘n sistemiese middel is, los dit. Aan die begin sal dit dalk moeilik wees, want die natuurlike vyande sou lankal die wyk geneem het omdat daar nie kos is nie. Ek kan nie onthou wanneer laas ek insekdoders in my tuin gebruik het nie. Nou die oggend sit ek en luister na die voëlgeluide. Ek besef toe dis omdat ek nie meer gif spuit nie dat hier meer goggas is, en omdat hier meer goggas is, is hier meer voëltjies, want hier is genoeg kos om te oorleef en kleintjies groot te maak.
Wanneer daar insekte in jou tuin is, is daar liefde in die lug! In die insekwêreld word klanke en geure dikwels gebruik om ’n maat te vind—wat nie ’n maklike taak is as jou lewensduur net ’n paar weke is en daar maar min voornemende maats in die omgewing is nie.
Insekte speel ’n noodsaaklike rol in ons daaglikse lewe. Trouens, ongeveer 30 persent van die voedselsoorte wat ons eet, is afhanklik van bestuiwing deur bye, waarvan die meeste wilde bye is. Maar bestuiwing is net een van die nuttige take wat insekte verrig. Insekte hou die aarde skoon deur middel van ’n doeltreffende herwinningstelsel wanneer hulle dooie plant- en dieremateriaal in bruikbare vorme omsit. Sodoende word die grond vrugbaarder gemaak, en voedingstowwe wat vrygestel word, kan dinge laat groei.
Wyfiepouoogmotte vind ’n maat deur ’n reuk af te skei wat so sterk is dat ’n mannetjie byna 11 kilometer daarvandaan die wyfie kan vind. Sy sensitiewe voelers kan ’n enkele molekule van die reuk waarneem.
Krieke, sprinkane en sonbesies verkies om hulleself hoorbaar te maak. Selfs die mens kan die minnesang van die sonbesie hoor wanneer hy sy hele liggaam in ’n klankbord verander. ’n Groot groep sonbesies wat besig is met hofmakery, kan meer geraas as ’n lugboor maak!
Drolpeer – Dombeya rotundifolia – foto vanaf Veldwagter
Halleria lucida langs ‘n ou stomp en Vuurpyle
Maar dit gaan nie net oor die gebruik van gifstowwe nie. Ons kan heelwat doen om ons tuine meer aanloklik vir die veervolk te maak. Daar is heelwat plante wat veral skoenlappers kan terug lok tuin toe, soos die Koraalboom (Erythrina lystemon), die Notsung, ook genoem Fuschia, (Halleria lucida), en die Drolpeer (Dombeya rotundifolia). ‘n Goeie keuse vir tussen klippe of op ‘n rotstuin is die Crassula perfoliata. Ander plante is die Sonbekkiebos (Metarungia longistrobus), Fynblaarrooihout (Ochna serrulata), en die Wilde-pynappel (Eucomis Comosa, Eucomis autumnalis en die Eucomis humilis).
Al die vuurpyle (Kniphofia) variëteite, Makhaya bella, Freylinia tropica, Juncus effesus en selfs die Varkoor wat hou van skaduwee en baie water.
Geniet die skoenlappers wat terugkom en onthou — ‘n ruspe is net ‘n skoenlapper wat nog nie vlerke gekry het nie!
– Sommige van die inligting vanaf ‘Kormorant’ Posted in tuin	Tagged bye,ekovriendelik,skoenlapper	Die mooiste sprokie is die een in jou drome
Posted on Oktober 13, 2016 by Maree Clarkson	0
Ink skets en waterverf – Maree Clarkson
Drome het ook asem en trane en marteling, en die aanraking van blydskap; hulle lê swaar op ons gedagtes later, maar maak ons arbeid ook wel ligter; Hulle verdeel ons aandag, word deel van ons, soos die tyd self, en doen hul voor as boodskappers van die ewigheid.
— Vertaal vanaf Lord Byron
Posted in gedagtes,inspirasie	Tagged die mooiste sprokie,drome,inspirasie,vrou met hoed	My plekkie, my omgewing
Posted on Oktober 11, 2016 by Maree Clarkson	9
Ek woon in Tarlton, Gauteng, aan die grens van die Noord-Wes Provinsie in Suid Afrika, op ‘n 8,5ha kleinhoewe, waar die natuur meeste van my sketse inspireer.
HIER IS MY PLEKKIE
Uitsig vanaf die tuin na die voordeur deur die Halleria lucida (Boom Fushcia)
Voordeur vanaf onder die Karees
DIE OMGEWING TARLTON is geleë half-pad tussen Krugersdorp en Magaliesburg, grensende aan die ‘Cradle of Humankind’ (Wieg van die Mensdom) wat ‘n ‘World Heritage Site’ verklaar is deur UNESCO in 1999, en is 50km Noord-Wes geleë vanaf Johannesburg in Suid-Afrika se Gauteng-provinsie.
Die gebied beslaan 474 vierkante-myl en bevat ‘n komplekse reeks grotte, insluitende Sterkfontein-grotte, waar die 2.3-miljoen jaar oue fossiel Australopithecus africanus (“Mrs. Ples”) gevind was in 1947 deur Dr. Robert Broom en John Robinson.
Die ondergrondse meer diep in die Sterkfontein-grotte, en wat die oorsprong van die Magaliesrivier is wat 15km verder by ‘n oog in Maloney’s Eye (sowat 5km vanaf Magaliesburg) uit die grond uitborrel.
Om en by 5km van ons af, is Maropeng, met 2500m² se uitstallings van fossiele en klip-gereedskap miljoene jaar oud, met ‘n ondergrondse bootrit deur gange van soliede ys en voorstellings van vulkane en Antarktieka, restaurant, koffie-winkel en curio winkel. Maropeng bedoel “om terug te keer na die plek van oorsprong” in Setswana.
Maropeng van agter gesien
Bootrit deur ondergrondse ys-tonnels
Een van die gange in Maropeng
Nog een van die gange – Evolusie van die Mens
Omtrent 10km vanaf ons geleë is die 1400-hektaar Krugersdorp Wildtuin, met Wit Renosters, Buffels, Kameelperde, Seekoeie, Swart Wildebeest, Zebras en vele bokspesies, insluitende die raar Sable Antelope, Tsessebe, Elande, Waterbokke, Koedoes, Oryx, Rooi Hartebeeste, Blesbokke, Springbokke en Impala, met ‘n spesiale 100ha afgekampte Leeu area in die middel van die wildtuin (waar die eienaar, Dirk Brink, so twee jaar gelede deur ‘n trop leeus aangeval en verskeur is). Die wildtuin spog met die uitstekende Ngonyama Restaurant en offer ook ware Afrika verblyf.
Ingang na die Krugersdorp Wildtuin
‘n Dam in die wildtuin waar ek al menigmaal skilpaaie of ander diertjies en voëls vrylaat.
Skuins oorkant ons plot is die welbekende Tarlton International Raceway, waar ‘dragsters’ die kwart-myl rekords verbreek en dorstiglik brandstof en buitebande verbrand!
Ons is ook omring deur vele volstruis-plase, vee-, groente- en blomplase, verskeie besighede, B & B’s en bloekombome, wat aangeplant is vanuit Australia vir die gebruik van houtpale en -stutte in die vele myne in die omgewing.
Rustenburg is ‘n uur se bestuur vanaf ons, Hartebeespoort Dam is so 40-minute ver en die ‘Magalies Meander’ strek vanaf Tarlton, deur Magaliesburg en deur Hekpoort, Vlakdrif, Maanhaarrand, Skeerpoort en tot by Hartebeeshoek, naby Broederstroom.
‘n Pragtige gedeelte van Gauteng om woonagtig te wees!
Posted in afrikaanse blog,gedagtes	Tagged my ongewing,my plekkie,tarlton	I wish…
Posted on Oktober 9, 2016 by Maree Clarkson	4
‘Goodbye…’ – W&N watercolour on Bockingford 300gsm – Maree Clarkson
I wish I had invented blue jeans: the most spectacular, the most practical, the most relaxed and nonchalant. They have expression, modesty, sex appeal, simplicity – all I hope for in my clothes.
Posted in thoughts	Tagged girl in blue jeans,watercolour painting	Laat jou slaapkamer weer stoom
Posted on Oktober 7, 2016 by Maree Clarkson	16
Laat jou slaapkamer weer stoom
In een van die boeke wat ek onlangs gelees het, A-Z van Seks, sê Elmari Craig seksuoloog, huweliksberader en skrywer van die boek,
“God het seks aan ons gegee om binne die veilige ruimte wat die huwelik skep, te geniet. ŉ Gesonde seksuele verhouding is die diepste vorm van kommunikasie tussen twee mense wat mekaar intens liefhet en trou aan mekaar belowe het. Dit skep geborgenheid, intimiteit en nabyheid. Dit is die sement wat jou huwelik beskerm. ŉ Gesonde seksuele verhouding is as’t ware geestelike oorlogvoering vir jou huwelik. Ek glo dat God juis vir ons die seksuele kant van menswees gegee het – nie net vir prokreasie nie, maar ook vir rekreasie, vir die lekker! – om ons liefde vir mekaar te vier en te versterk.”
Hoewel baie getroude vroue seks binne die huwelik geniet, is daar tog baie skuldgevoelens en wanopvattings wanneer getroude seks ter sprake is. “God het ons as seksuele wesens geskape,” verduidelik Elmari. “Ons word so gebore en bly seksuele wesens tot die dag dat ons sterf. Seks is deel van die lewe. Ons word baie onskuldig gebore en mettertyd leer ons om ons seksuele gevoelens te onderdruk – soveel so dat dit selfs moeilik word om oor seks te praat. Baie mans en vroue het min, geen of ŉ negatiewe seksuele opvoeding gekry. Ons word geïnhibeerd en seksualiteit word ŉ baie private aangeleentheid, veral met ons Afrikaanse, Calvinistiese agtergrond. Vir meer as 2000 jaar word persepsies oor seksualiteit ook deur godsdiens gevorm, soos byvoorbeeld dat seks sonde is, dat dit nie iets is om te geniet nie en dat dit ŉ plig eerder as ŉ plesier moet wees.”
Elmari ontbloot die drie grootste seksmites wat getroudes steeds glo: “Baie paartjies glo seks is vervelig, dat vrouens nie van seks hou nie – veral nie om te eksperimenteer nie – en dat seks op ŉ sekere ouderdom nie meer belangrik of reg is nie. ŉ Vrou kan selfs ná jare se getroude lewe haar man in die slaapkamer verower as sy met hom WIL seks hê en dit saam met hom GENIET. Wees oop vir nuwe dinge, probeer af en toe iets nuuts – al is dit dieselfde ding op ŉ ander manier – en onthou om te lag. Humor in die slaapkamer is kosbaar en essensieel.”
JOU SEKSUELE SIKLUS
“Die goue reël vir die slaapkamer is dat enigiets binne die seksuele verhouding goed en reg is mits albei daartoe instem, gemaklik daarmee is en dit niemand emosioneel of fisiek skade berokken nie,” sê Elmari. Hier is wat jy in die verskillende fases van jou lewe te wagte kan wees:
Seks in jou 20’s …
HOE DIT IS: “Jy en jou maat is in die ontdekkingsfase. Seksualiteit is ŉ proses om jou liggaam en behoeftes, sowel as die van jou maat, te leer ken.”
WAT IS NORMAAL: “Mans piek seksueel in hulle vroeë twintigs, maar vroue eers in hulle vroeë dertigs. In hierdie lewensfase waar alles nog opwindend is, het julle dalk meer gereeld seks as in die later jare.”
ALGEMENE PROBLEME: “ŉ Gebrek aan seksuele begeerte is algemeen by vroue aangesien hulle hul seksdrang lank onderdruk het en dit ná die troue weer moet optower. Paartjies kan ook ŉ verskil in seksdrang ervaar terwyl sommige mans voortydige ejakulasie ondervind. Vaginismes, waar die kringspiere van die vagina só saamtrek dat penetrasie onmoontlik is, word gewoonlik ook in hierdie fase gediagnoseer. Spreek ŉ seksuoloog aangesien al hierdie probleme oplossings het.”
GROOTSTE UITDAGING: “Omdat seks ŉ nuwe ervaring vir albei van julle is, is die grootste uitdaging om met mekaar te praat en gemaklik te raak met jou eie en jou maat se seksualiteit. Aanvaar seks as ’n Godgegewe gawe.”
DIE PLUSPUNT: “Julle is jonk en jeukerig en het krag vir allerhande nuwe dinge. Maak die beste van hierdie lewensfase waartydens julle net op mekaar ingestel hoef te wees.”
Seks in jou 30’s …
HOE DIT IS: “Gewoonlik het dié lewensfase baie uitdagings soos loopbaaneise, swangerskap en pienkvoete. Slapelose nagte en borsvoeding is dikwels nie bevorderlik vir erotiese gedagtes nie. Dit is egter ook in hierdie fase waar die vrou gewoonlik haar seksuele piek bereik en sy uiteindelik met haarself en haar behoeftes kan vrede maak.”
WAT IS NORMAAL: “ŉ Fokus op die kwaliteit van die seksuele aktiwiteit eerder as die kwantiteit van seks is hier baie belangrik. In hierdie fase is die fokuspunt wedersydse behoeftebevrediging.”
ALGEMENE PROBLEME: “Soms kan ŉ gebrek aan seksuele begeerte in hierdie fase ontwikkel weens die eise van die lewe, ŉ gebrek aan emosionele intimiteit in die huwelik of onopgeloste konflik of gevoelens wat oor tyd opgebou het. Al hoe meer mans in hulle dertigerjare begin ook erektiele disfunksie ervaar weens hulle besige lewenstyle of erge spanning.”
GROOTSTE UITDAGING: “Stres en tydsbestuur vir emosionele en fisieke intimiteit is in hierdie fase die groot sondebok. Bly fokus op jou huwelik en jou huweliksmaat as eerste prioriteit, dan julle kinders en dan jou werk.”
DIE PLUSPUNT: “Jy het die insig om met jouself vrede te maak. Jy en jou maat ken julle seksuele behoeftes en kan nou openlik daaroor kommunikeer. Geniet dit!”
Seks in jou 40’s … HOE DIT IS: “Jy en jou maat kan nou net julleself wees. Jy het die wysheid om te weet dat niks perfek is nie. Jy kan gemaklik wees en van al jou inhibisies ontslae raak. Jou seksualiteit kan blom aangesien julle waarskynlik nou meer tyd het en die kinders meer onafhanklik is.”
WAT IS NORMAAL: “Jou estrogeenvlak mag begin daal en jy kan peri-menopousale simptome soos warm gloede, ongereelde maandstondes of vaginale droogheid begin ervaar. Hou dus altyd ŉ smeermiddel byderhand. Jou man het waarskynlik langer en meer direkte stimulasie van sy penis nodig en het ook ŉ langer refraktoriese fase (die tyd wat dit neem om weer ŉ ereksie te kry).”
ALGEMENE PROBLEME: “Vaginale droogheid is in hierdie fase ŉ algemene probleem en mans kan ook met erektiele disfunksie begin sukkel.”
GROOTSTE UITDAGING: “Dis baie belangrik om met jou veranderende lyf vrede te maak en mekaar op ŉ nuwe vlak seksueel te ontdek. Al speel julle reeds jare lank die spel van die liefde, moet julle probeer om dit opwindend, vars en nuut te hou.”
DIE PLUSPUNT: “Julle ken julle eie en mekaar se liggame en behoort nou gemaklik oor die seksuele te kan kommunikeer. Geniet die voordeel van tyd!” – Elmari Craig
(Ek wonder nou eintlik net wat het geword van seks in die 60’s…)
TIEN KENMERKE VAN ’N SEKSGODIN ’n Seksgodin …
is altyd smeulend en sexy, al pas sy nie in ŉ nommer 32 nie! Sy het selfvertroue, is gemaklik met haar eie liggaam en vrygewig met haar seksualiteit.
is die cheerleader wat haar man soos ’n kampioen-minnaar laat voel.
weet hoe om vir wonderlike seks te beplan en daarvoor tyd te maak.
laat haar man weet hoe baie sy hom en sy lyf geniet.
weet hoe om haarself, die kamer en die oomblik soos ŉ persent ‘toe te draai’.
maak die slaapkamer ŉ sensuele koninkryk – dit is nie die plek vir vuil wasgoed en kinderspeelgoed nie!
is bereid om nuwe dinge te probeer en soms te eksperimenteer. Sy is altyd opwindend, vol verrassings en bereid om van haar inhibisies te vergeet.
weet hoe om haar man seksueel te bevredig. Sy sorg dat sy die regte inligting kry om haar seksuele vaardighede te verbeter en luister na haar man se behoeftes.
gee soms net aan haar sensuele behoeftes oor en oorrompel haar man op ŉ tyd en plek waar hy dit die minste verwag.
weet hoe om die beste te maak van die feit dat mans visueel ingestel is. Sy doen moeite met higiëne, sensuele onderklere en klere en is soms onvoorspelbaar – ook in hoe sy lyk en aantrek.
WENKE VIR VA-VA-WOEMA!
Bedien allerhande verleidelike eetgoed in die slaapkamer en voer dit vir jou minnaar – ŉ sjokoladefontein of vrugte werk baie goed.
Loop ŉ bietjie braloos met net ŉ dun T-hempie aan rond wanneer julle weer alleen by die huis is.
Hou ŉ modeparade vir jou man en modelleer ŉ paar nuwe sexy items vir hom (al is die kanse goed dat jy dit net vir ŉ klein rukkie gaan aanhê!).
Verander julle bad in ŉ luukse spa met allerhande bederfgoed soos olies, smeermiddels en kerse. Wees ook kreatief met die ‘dienste’ wat by die spa jy aan jou man lewer.
Gee ŉ gewone romantiese afspraak nuwe oemf deur ŉ spesiale tema daaraan te koppel. Hou ŉ Franse aand en bedien net Franse cuisine. Vir poeding oefen julle dan French kissing.
Gebruik die ontmoet-my-tegniek. Los ŉ boodskap op jou man se foon of nooi hom per e-pos om jou iewers te ontmoet. Los vir hom verleidelike instruksies soos: “Ontmoet my om 18:00 by die Sheraton-hotel se ingangsportaal. Onthou jou tandeborsel.”
Gebruik jou rooiste lipstiffie om vir hom ŉ boodskap op die spieël te skryf, byvoorbeeld: “Môre mnr. Sexy! Kom ons gaan laai die kinders vanaand vroeg by jou ouers af … ek het ŉ opwindende plan vir die aand. xxx”
Gee hom die oggend ŉ energiestafie saam werk toe. Sit ŉ nota daarby om hom in te lig dat hy die energie vir vanaand gaan nodig kry.
Sê vir jou man jy het iewers parfuum aan jou gespuit en dat hy jou moet help om dit op te spoor.
Begroot om elke maand ŉ sekere bedrag op julle sekslewe te spandeer. Koop items soos luukse lakens, lingerie of gebruik dit vir ŉ aandjie of naweke saam weg.
Ek wens almal ‘n vreugdevolle en seksie naweek toe!
Posted in afrikaanse blog	Tagged laat jou slaapkamer weer stoom, seks, seks wenke, seksgodin, seksie	Every day is a gift
Posted on Oktober 5, 2016 by Maree Clarkson	0
Posted in thoughts	Tagged gift,inspirasie	Artikelnavigasie
Follow Net nog 'n paar gedagtes on WordPress.com
Soek iets	Soek
Argief	Januarie 2017 (1)
Januarie 2015 (10)
InstagramThere was an error retrieving images from Instagram. An attempt will be remade in a few minutes.Interessante menseVroue-Dagboeke op FaceBookOns visie is 'n wêreld waar elkeen van ons ondersteun word om ons ware self te verwesenlik, ons eie individuele talente en krag te ontdek en waar elkeen, op haar eie manier, bydra tot 'n harmonieuse, diverse, kreatiewe en medewerkende toekoms
Hou jy van vetplante?A record of my love affair and obsession with cacti and succulents.
Besoek my NatuurjoernaalTake a look around you, at nature, and celebrate the well-being of our planet!
My resepteMy private versameling van maklike resepte
Oorspronklike waterverf skilderye te koopPaintings and jewellery from nature - Original watercolour paintings and unique hand-crafted jewellery by South African artist Maree Clarkson
‘n Blog omtrent OORVLOEDLeef jou verbeelding, nie jou geskiedenis nie!
Classic CarsHou jy van klassieke karre?
Africa calling	Africa calling African wildlife paintings... By Maree Clarkson Book Preview Building up a collection of Succulents	Building up a ... All cacti are succu... By The Succulent and... Book Preview Onlangse Bydraes	Ek gaan hierdie blog toemaak
Januarie 4, 2017
‘n Eko-vriendelike tuin
Die mooiste sprokie is die een in jou drome
My plekkie, my omgewing
Dankverklaring – Dankbaar vir my familie
To bless this kind earth
Jy is ‘n Skepper; Jy Skep Met Jou Gedagtes
The big question…!
Maklike, Vreugdevolle Vakansietyd Gewaarborg
What do I miss about my life before the internet…?
Dankverklaring vir wie ek is (Affirmasie)
Top Artikels & Bladsye	Wees lief vir my...	Tee (en koffie) is nie net vir gesondheid nie	Dankverklaring - Dankbaar vir my familie	Every day is a gift	Ietsie vir die koue	Omtrent my	I wish…	Kaalvoet in die reën	#MyAfrikaans	Noudat alles verby is	Kategorieë	aalwyn (1)
afrikaanse blog (61)
Kliek om hierdie blog per ePos te volg.
My RedBubble PortefeuljeWelkom by my RedBubble portefeulje. Kunswerk, die denke van ‘n amper-verengelsde Afrikaner en alles en nog wat!
dankbaar vir droomdae
dankbaar vir my familie
in die hoeveld
koebaai aan die winter
luister na die lied van die natuur
skep met jou gedagtes
tuin | blomme
wat beplan jy vandag
wenke vir 'n kreatiewe naweek
winter is meerJy is die	6,903 ste persoon wat hier inloer! Baie dankie en welkom! Hoop jy loer weer in. Meta	Registreer	Meld aan
Net nog 'n paar gedagtes	Blog at WordPress.com. Post to